בעונת &lt;a href="%D7%A2%D7%95%D7%A0%D7%AA%202017/2018%20%D7%91%D7%91%D7%95%D7%A0%D7%93%D7%A1%D7%9C%D7%99%D7%92%D7%94"&gt;2017/18&lt;/a&gt; חאבי מרטינס המשיך להציג יכולת גבוהה לאורך כל העונה, וזכה עם באיירן מינכן באליפות הבונדסליגה, תחת המאמן החדש יופ היינקס, שהחליף את קרלו אנצ'לוטי המפוטר בתחילת העונה. בליגת האלופות חאבי מרטינס ובאיירן מינכן הגיעו לחצי הגמר, בו הודחו על ידי ריאל מדריד לאחר הפסד 1–2 בבית ותיקו 2-2 בסנטיאגו ברנבאו, כשבשני המשחקים הציג חאבי מרטינס יכולת גבוהה. בגמר הגביע הגרמני הפסידו באיירן מינכן וחאבי מרטינס 1–3 לאיינטרכט פרנקפורט. בדקה ה-90 של משחק זה, הוכשל חאבי מרטינס ברחבה ללא תגובת השופט, כאשר התוצאה הייתה 1–2 לפרנקפורט, שזכתה לבסוף בגביע. בעונת &lt;a href="%D7%A2%D7%95%D7%A0%D7%AA%202018/2019%20%D7%91%D7%91%D7%95%D7%A0%D7%93%D7%A1%D7%9C%D7%99%D7%92%D7%94"&gt;2018/19&lt;/a&gt; מרטינס המשיך להיות חלק חשוב בקבוצה ולהפגין יכולת טובה מאוד. באיירן ומרטינס הודחו אמנם בשמינית גמר ליגת האלופות על ידי ליברפול, אך זכו בדאבל מקומי, כאשר באיירן סגרה פער של תשע נקודות מהמקום הראשון, וניצחה בגמר הגרמני 0–3 את ר.ב. לייפציג. מרטינס פתח בגמר זה, והוחלף בדקה ה-65 על ידי קורנטן טוליסו. בעונת &lt;a href="%D7%A2%D7%95%D7%A0%D7%AA%202019/2020%20%D7%91%D7%91%D7%95%D7%A0%D7%93%D7%A1%D7%9C%D7%99%D7%92%D7%94"&gt;2019/20&lt;/a&gt; זכו באיירן מינכן ומרטינס בדאבל נוסף, אך מרטינס היה שחקן משמעותי פחות תחת המאמן החדש האנזי פליק, ואיבד את מקומו בהרכב. עם זאת, זכה חאבי מרטינס בליגת האלופות ובטרבל בפעם השנייה בקריירה שלו, כאשר במשחק גמר ליגת האלופות 2020, בו ניצחה ביירן 0–1 את פריז סן ז'רמן, ישב על הספסל ולא שיחק. במשחק הסופר קאפ האירופי מול סביליה שנערך ב-24 בספטמבר 2020, נכנס מרטינס כמחליף בהארכה במצב של 1-1, והבקיע את שער הניצחון לבאיירן מינכן, והבטיח לקבוצה תואר נוסף.